Selv om overvågning i boligområde i Aalborg er stoppet, så er sagen nu politianmeldt

Det udløser nu en politianmeldelse, at boligforeningen Lejerbo har sat 52 kameraer op i sin afdeling på Skallerupvej i Aalborg Øst. Det oplyser P4 Nordjylland. Anmeldelsen er rettet mod lokalformanden, Poul Birger Lund, og bag den står en borger fra Vejle. Anmelderen kalder det lovbrud at tv-overvåge offentlige arealer, sådan som det er foregået på Skallerupvej, indtil det fornylis blev standset af politiet. Et flertal i Folketinget er ellers stemt for, at boligforeninger skal have lov at tv-overvåge for at forhindre hærværk og indbrud. På Skallerupvej var der i den periode, at kameraerne var i funktion, ingen kriminalitet.